《游幻住庵留赠月千江上人 其二》
元代·黄玠

村雨农事殷，溪晴客衣暖。佳人同綵舟，沿洄绕芳甸。

吴蚕近三眠，鲁桑连百畹。相将采白蘋，日与春俱晚。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。